Document ID: 31998R0383

KOMISSION ASETUS (EY) N:o 383/98,
annettu 18 päivänä helmikuuta 1998,
tuoreiden tai jäähdytettyjen karitsanruhojen yhteisön edustavilla markkinoilla todettujen hintojen määrittämisestä ja tiettyjen muiden yhteisön lampaanruhojen laatujen hintojen yhteenvedosta annetun asetuksen (ETY) 1481/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1589/96 (2), ja erityisesti sen 4 artiklan 5 kohdan,
sekä katsoo, että
komission asetuksessa (ETY) N:o 1481/86 (3), sellaisena kuin se on viimeksi muutettuna asetuksella (EY) N:o 2617/97 (4), vahvistetaan säännöt tuoreiden tai jäähdytettyjen karitsanruhojen hintojen määrittämisestä yhteisön edustavilla markkinoilla sekä tiettyjen muiden yhteisön lampaanruhojen laatujen hintoja koskevista yhteenvedoista,
lampaanruhojen hintojen laskemisessa yhteisön edustavilla markkinoilla käytettäviä kertoimia on mukautettu lampaantuotannon osalta käytettävissä olevien lukujen perusteella; tämä mukauttaminen on tehty asetuksen (EY) N:o 2617/97 nojalla; Irlannin kohdalla asiavirhe on kuitenkin aiheuttanut edustavilla markkinoilla sovellettavan kertoimen virheellisen mukauttamisen; tämä kerroin olisi siksi oikaistava; Ruotsin kohdalla ei samoin asiavirheestä johtuen ole lainkaan vahvistettu kerrointa; kerroin olisi siksi lisättävä, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1481/86 seuraavasti:
1) Vahvistetaan liitteessä II olevan G kohdan 1 alakohdan b alakohdassa Enniscorthyn markkinoilla sovellettavaksi painotuskertoimeksi 17 prosenttia 12 prosentin asemesta.
2) Vahvistetaan liitteessä II olevan O kohdan 2 alakohdassa painotuskertoimeksi 100 prosenttia.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1998 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä helmikuuta 1998.

Labels: 2
17